
	OKVIRNI SPORAZUM/POGODBO  O IZVAJANJU STORITEV
 STORITVE TEHNIČNEGA IN FIZIČNEGA  VAROVANJA Z INTERVENCIJAMI IN OBHODI

1. člen
PODLAGA OKVIRNEGA SPORAZUMA
	Oznaka javnega naročila, ki je podlaga za sklenitev okvirnega sporazuma
	[bookmark: Besedilo2][bookmark: Besedilo3]275-1/2026, objava na portalu e-naročanje dne       pod številko      . 



2. člen
PREDMET OKVIRNEGA SPORAZUMA
1) Predmet okvirnega sporazuma so storitve tehničnega in fizičnega o varovanja z intervencijami in obhodi.
2) Vrsta, lastnosti, kakovost in opis predmeta okvirnega sporazuma so na splošno opredeljeni v obrazcu  Specifikacije, ki je priloga okvirnega sporazuma.



3. člen
KOLIČINE, CENE IN IZVEDBENI POGOJI
1) Cenik izvajanja storitev
	Zap. št.
	Opis
	Enota mere
	Ocenjena količina
	Cena na EM v EUR brez DDV
	Cena za razpisano  količino v EUR brez DDV
	Znesek DDV
	Cena za razpisano  količino v EUR z DDV

	1
	Fizično varovanje z varnostnikom 24/7
	Varovanje / mesec
	12
	
	
	
	

	2
	Obhodno varovanje
	Mesec
	12
	
	
	
	

	3
	Intervencija – izvoz (z vključeno eno uro)
	Izvedba
	30
	
	
	
	

	4
	Dodatno fizično varovanje-receptorska sl.
	ura
	200
	
	
	
	

	5
	Načrt fizičnega varovanja z oceno stopnje tveganja SB Nova Gorica
	izdelava
	1
	
	
	
	

	6
	Tehnično varovanje  priklop na VNC 
	Mesec
	12
	
	
	
	

	SKUPAJ
	
	
	



[bookmark: Besedilo6][bookmark: Besedilo7]2) Ocenjena skupna vrednost okvirnega sporazuma/pogodbe je       EUR brez DDV oziroma       EUR z DDV za obdobje 12 mesecev.
3) Natančna vrsta storitev in količina je v trenutku sklepanja okvirnega sporazuma objektivno neugotovljiva. Stranki sporazumno usklajujeta povečanje ali zmanjšanje količin glede na potrebe in zahteve naročnika. Naročnik si pridružuje pravico do naročanja istovrstnih storitev, ki niso opredeljene v obrazcu Specifikacije. 
4) Naročnik se z okvirnim sporazumom zavezuje, da bo v primeru, če bo naročal storitve, ki so predmet tega okvirnega sporazuma, le-te naročil pri izvajalcu tega okvirnega sporazuma. 
	Lokacija realizacije
	Kot navedeno v prilogi Specifikacije.

	Način realizacije
	Izvedba
	Sprememba cen

	
	Fiksna skupna cena 
	Pri spremembi cen se upošteva Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.

	Način plačila in plačilni rok
	Izvajalec za izvedene storitve izstavlja mesečne račune izključno v predpisani elektronski obliki (eRačun), in sicer najkasneje do 10. v mesecu za pretekli mesec. 
Izvajalec računu priloži pisno poročilo z opisom opravljenih storitev, pripadajočo dokumentacijo in dela prikaže po dejansko opravljenih delovnih urah ali delovnih dneh z datumom in časom izvedbe, ki mora biti podpisano s strani naročnika. Poročilo je priloga računa in podlaga za izplačilo.
[bookmark: Besedilo190][bookmark: Besedilo191]Naročnik bo izvajalcu plačeval opravljene storitve v 30-ih dneh po prejemu računa na TRR     odprt pri      . V kolikor veljavni predpisi določajo ali dopuščajo daljši plačilni rok, se uporabi tak najdaljši rok, kot je določen oziroma dopuščen s predpisi. Rok za obveznost plačila začne teči šele z dnem prejetja pravilno izstavljenega računa.

Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema račune izključno v elektronski obliki (e-račun) zato bodo morali prodajalci s sedežem v RS naročniku pošiljati izključno e-račune.

	pooblaščeni predstavniki strank
	Na strani naročnika
	Na strani izvajalca

	
	[bookmark: Besedilo200]Ime in priimek:     
[bookmark: Besedilo201]Tel. št.:     
[bookmark: Besedilo202]E-pošta:     
	[bookmark: Besedilo203]Ime in priimek:     
[bookmark: Besedilo204]Tel. št.:     
[bookmark: Besedilo205]E-pošta:     



4. člen
NASTOPANJE S PODIZVAJALCI

	Oddaja del podizvajalcem

	|_| DA
	|_| NE



V kolikor izvajalec pri izvajanju naročila nastopa s podizvajalci, se zavezuje, da bo z njimi  sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo z asignacijo. Če podizvajalec ne zahteva neposrednega plačila mora (glavni) izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo. Izvajalec mora za vsako zamenjavo podizvajalca pridobiti predhodno soglasje naročnika.

	Št.
	Podizvajalec
(naziv in sedež)
	Opis del
	Delež oddanih del v % od celote

	1
	
	
	

	2
	
	
	

	3
	
	
	



5. člen
OBVEZNOSTI POGODBENIH STRANK
1) Naročnik se obvezuje, da bo:
· izpolnil vse predvidene obveznosti v roku in na predviden način;
· zagotovil razpoložljivost potrebnih človeških, informacijskih in finančnih virov;
· izvajalcu omogočil dostop do celotne dokumentacije, izvorne in izvršne kode, infrastrukture, če je to potrebno za izvedbo prevzetih storitev;
· pisno obveščal izvajalca o ugotovljenih napakah oziroma problemih;
· plačal naročene in izvršene storitve v dogovorjenem roku.
2) Izvajalec se obvezuje, da bo:
· izvajal storitve varovanja v skladu z naročnikovimi zahtevami, veljavnimi standardi in zakonodajo ter specifikacijami;
· svoje naloge opravil strokovno in s skrbnostjo dobrega strokovnjaka;
· izvedel svoje pogodbene obveznosti po pravilih stroke, v skladu z navodili naročnika in v dogovorjenem roku;
· opravljal storitve varovanja z za to storitev usposobljenimi delavci, ki imajo ustrezno izobrazbo in opravljen izpit za varnostnika;
· zagotovil, da bodo vsi njegovi delavci v času opravljanja dela pri naročniku nosili enotne uniforme z vidno oznako izvajalca; 
· takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev;
· pri izvajanju pogodbenih obveznosti uporabljal napredne tehnologije in metode glede na opremljenost naročnika;
· v teku izvajanja okvirnega sporazuma zagotavljal razpoložljivost ponujenih kadrovskih, tehnoloških in organizacijskih resursov – do spremembe prijavljenih kadrov ali podizvajalcev lahko pride le po predhodnem pisnem soglasju naročnika;
· z naročnikom sodeloval ter na njegovo zahtevo nemudoma posredoval vso dokumentacijo (finančno, pravno, vsebinsko-projektno…) in pojasnila.
· omogočal ustrezen nadzor naročniku.
3) V primeru nekvalitetnega izvajanja storitev je po opozorilu naročnika izvajalec dolžan takoj odpraviti ugotovljene pomanjkljivosti.
4) Izvajalec se zaveže, da bo storitve varovanja opravljal strokovno in v dogovorjenem roku oziroma po dogovorjenem urniku. 
5) Izvajalec je dolžan v času izvajanja del zagotoviti vse varnostne ukrepe v skladu s predpisi in zahtevami naročnika.
6) Stranki se dogovorita, da bo izvajalec do prvega dne v mesecu dostavljal mesečne razporede delavcev, ki bodo opravljali storitve varovanja.
7) Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil okvirni sporazum, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.
8) Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
9) V primeru kakršnih koli nepravilnosti glede izpolnjevanja naročnikovih zahtev lahko naročnik izvede nadzor s strani pooblaščenega inšpektorja. V primeru ugotovljenih odstopanj od zahtev krije stroške pregleda izvajalec.
10) Za potrebe izvajanje tega okvirnega sporazuma pogodbeni stranki uporabljata elektronsko komunikacijo (v okvirnem sporazumu navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.
6. člen
Pogodbeni stranki soglašata, da izvajalec storitev zagotavlja VNC.
Glavni VNC:
· [bookmark: Besedilo192]Naziv:      
· [bookmark: Besedilo193]Naslov:      
· [bookmark: Besedilo194]E-pošta:      
· [bookmark: Besedilo195]Telefon:      

Nadomestni VNC:
· [bookmark: Besedilo196]Naziv:      
· [bookmark: Besedilo197]Naslov:      
· [bookmark: Besedilo198] E-pošta:       
· [bookmark: Besedilo199]Telefon:      

7.  člen
KVALITETA STORITEV
1) Izvajalec vodi evidenco opravljenih storitev na osnovi s strani naročnika podpisanih nalogov. Izvajalec dostavlja naročniku pisna poročila o vseh opravljenih storitvah.
2) Preverjanje kvalitete in obsega realizacije predmeta okvirnega sporazuma izvaja naročnik, ki po potrebi, za posamezne naloge predmeta, lahko organizira komisijo za preverjanje kvalitete in obsega storitev v sestavi: naročnik, izvajalec, druge odgovorne osebe pri naročniku in po potrebi zunanji svetovalec, za namen:
· primerjava z vsebino predmeta okvirnega sporazuma,
· primerjava z dostavljenimi mesečnimi poročili.
3) Rezultati teh preverjanj morajo biti dokumentirani in so tudi pogoj za realizacijo plačil. Dokumentiranje je lahko v pisni ali elektronski obliki.
4) Če naročnik ne izpolni svojih obveznosti, tako da izvajalec pri opravljanju storitev ne more opraviti dela na lokaciji naročnika, ali če izvajalec ugotovi, da je naročnik prijavil problem, ki ni predmet tega okvirnega sporazuma, je izvajalec dolžan na predpisani način evidentirati situacijo in porabljeni čas, naročnik pa poravnat vse nastale stroške (porabljeni čas, potni stroški) po veljavnem ceniku izvajalca.

8. Člen
ZAMUDA IN POGODBENA KAZEN
1) V primeru, da izvajalec ne opravlja varovanja skladno z naročnikovimi zahtevami, se stranki dogovorita za pogodbeno kazen v višini 5.000,00 EUR, ki jo plača izvajalec. Naročnik sme pogodbeno kazen pobotati z neplačanimi računi za opravljanje storitev. Pogodbeni stranki se dogovorita, da mora izvajalec plačati naročniku pogodbeno kazen v višini največ 20% od pogodbeno določenega zneska z DDV. 
2) Stranki se dogovorita, da bo naročnik unovčil pogodbeno kazen le v primeru ponavljajočih se kršitev obveznosti izvajalca, ki so določene v 2. odstavku 4. Člena tega okvirnega sporazuma. Naročnik bo tako izvajalca pred unovčitvijo pogodbene kazni vsaj dvakrat (2x) pozival izvajalca k odpravi zaznanih pomanjkljivosti. 
3) Stranki se dogovorita, da se pogodbena kazen iz prejšnjega odstavka izplača tudi ob vsaki objektivno dokazani ponovljeni kršitvi naročnikovih zahtev.
4) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
5) Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel storitev potem, ko je izvajalec z njeno izvedbo zamujal.
6) Če izvajalec zamuja z izvedbo toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre okvirni sporazum.
7) Pogodbena kazen ali kritje nadomestne storitve se obračuna pri naslednjih izplačilih izvajalcu.
8) Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.
9) Če je delo v primeru naročnikove zamude zaradi zastoja onemogočeno, se pogodbeni  stranki lahko dogovorita, na katerih drugih primernih delih glede na predmet tega okvirnega sporazuma se bo uporabilo delavce, katerih delo je zaradi zastoja onemogočeno. 

9.  člen
JAMSTVA IN GARANCIJSKE OBVEZNOSTI IZVAJALCA
1) Izvajalec naročniku jamči, da:
· bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;
· bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

10. člen
      VIŠJA SILA
1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo pogodbenih obveznosti.
2) Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
3) Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora. 

11.  člen
FINANČNO ZAVAROVANJE ZA DOBRO IZVEDBO POGODBENIH OBVEZNOSTI
1) Izvajalec mora najkasneje v petih (5) delovnih dneh od prejema izvoda podpisanega okvirnega sporazuma s strani naročnika, kot pogoj za veljavnost okvirnega  sporazuma, naročniku izročiti finančno zavarovanje za dobro izvedbo pogodbenih obveznosti (bančno garancijo ali 1 bianco menico z menično izjavo in pooblastilom za unovčenje ali ustrezno  kavcijsko zavarovanje zavarovalnice) v višini 10% okvirne pogodbene vrednosti v EUR z DDV  in z veljavnostjo za čas veljavnosti okvirnega sporazuma/pogodbe + 30 dni, ki ga lahko naročnik unovči v naslednjih primerih:
· če se bo izkazalo, da storitve ne opravlja v skladu s sporazumom, zahtevami razpisne dokumentacije ali specifikacijami;
· če bo naročnik sporazum razdrl zaradi kršitev na strani izvajalca;
· če izvajalec objavi nesolventnost, prisilno poravnavo ali stečaj;
· če izvajalec krši 12. člen;
· če izvajalec brez dogovora z naročnikom odstopi od okvirnega sporazuma/posamezne pogodbe in razlogi za to niso na naročnikovi strani.
Predložitev ustreznega finančnega zavarovanja (i)  je pogoj za veljavnost pogodbe.
2) Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje tri dni po dnevu, ko ga je predložil v izplačilo.
3) Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

12. člen
POSLOVNA SKRIVNOST IN ZAUPNI PODATKI
1) Pogodbeni stranki ugotavljata:
· da so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov,
· da se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev,
· da veljavni predpisi s področja javnega naročanja izrecno določajo, kateri so javni podatki,
· da je naročnik dolžan kot poslovno skrivnost varovati le dokumente/podatke, ki mu jih prodajalec predloži in kot take označi ter od takrat, ko se s to lastnostjo dokumenta/podatka seznani ter
· da tajne in osebne podatke določajo veljavni predpisi.

2) Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.

3) Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.

4) Prodajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Prodajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

5) Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.

6) Prodajalec mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.

7) Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

8) Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

13. člen
KONČNE DOLOČBE
1) Ta okvirni sporazum/pogodba se šteje za nično, če je kdo v imenu ali na račun nasprotne pogodbene stranke (torej stranke, ki vstopa v pogodbeno razmerje z organom ali organizacijo iz javnega sektorja), predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:
- pridobitev posla iz te pogodbe; ali
- za sklenitev posla iz te pogodbe pod ugodnejšimi pogoji; ali
- za opustitev dolžnega nadzora nad izvajanjem pogodbenih obveznosti iz te pogodbe; ali
- za drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku ali posredniku organa ali organizacije iz javnega sektorja, drugi pogodbeni stranki (torej stranki, ki vstopa v pogodbeno razmerje z organom ali organizacijo iz javnega sektorja) ali njenemu predstavniku, zastopniku oziroma posredniku.
2) Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.
3) Izvajalec s podpisom tega okvirnega sporazuma/pogodbe jamči, da ni zadržkov za sklenitev posla po 35. členu ZlntPK.

14. člen
Ta okvirni sporazum/pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.
V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.
V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.
15. člen
	Predčasna odpoved okvirnega sporazuma

	Razlogi
	Odpoved velja

	1. Naročnik uveljavi finančno zavarovanje za dobro izvedbo pogodbenih obveznosti.
	Ad 1) Z dnem unovčenja finančnega zavarovanja.

	2. Neaktivnosti izvajalca ob posameznih povpraševanjih (če se izvajalec zaporedoma vsaj dvakrat ne odzove na povpraševanje naročnika).
	Ad 2, 3, 4, 5, 6, 7) Z dnem, ko izvajalec prejme obvestilo o odpovedi okvirnega sporazuma.

	3. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev.
	

	4. Zamuda izvajalca ali napake pri izvedbi, ki bistveno zmanjšajo pomen posla.
	

	5. Dosežek maksimalne višine pogodbene kazni.
	2. 

	6. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.
	

	7. V primerih določenih v 96. členu ZJN-3.
	

	8. Če naročnik za tekoče leto nima zagotovljenih finančnih sredstev.
	Ad 8) 2 meseca od prejema pisnega obvestila.

	9. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika.
	Ad 9) Z dnem pravnomočnosti novega javnega naročila.

	10. Če naročnik ne poravna zapadlih obveznosti.
	Ad 10) Po preteku 30 dni od obvestila naročniku.

	11. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo.
	Ad 11) Z dnem, ko nasprotna stranka prejme obvestilo o odpovedi okvirnega sporazuma.

	12. Dogovorno med obema strankama.
	Ad 12) Po poravnavi medsebojnih obveznosti iz okvirnega sporazuma.



16. člen
Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.
	Začetek veljavnosti
	Konec veljavnosti

	[bookmark: Besedilo187]Z dnem podpisa zadnje od pogodbenih strank, pod odložnim pogojem, da prodajalec za izpolnitev pogoja najkasneje v 5 dneh po podpisu pogodbe/ob podpisu pogodbe predloži finančno zavarovanje za dobro izvedbo pogodbenih obveznosti.  Uporablja pa se od       dalje.
	1 leto od začetka veljavnosti



Naročnik in prodajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta okvirni sporazum/pogodba je sestavljena v dveh enakih izvodih, od katerih prejme vsaka pogodbena stranka po en izvod. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.


	PRILOGE OKVIRNEGA SPORAZUMA

	1. del
	Obrazec Specifikacije

	2. del
	Varnostni načrt SB Nova Gorica

	3. del
	Varnostni načrt Stara Gora

	4. del
	Garancijski dokumenti (Finančno zavarovanje, ki ga v originalu hrani naročnik)



	Izvajalec
	
	Naročnik

	[bookmark: Besedilo8]     
	
	Splošna bolnišnica dr.Franca Derganca Nova Gorica
Ulica padlih borcev 13 A
5290 Šempeter pri Gorici

(i)  Ustrezno finančno zavarovanje je finančno zavarovanje, ki ustreza zahtevam iz razpisne dokumentacije in okvirnega sporazuma/pogodbe ter je pravilno časovno in zneskovno opredeljeno

